ທ່ານເນຕັນຢາຮູ ສະແດງຄວາມເສັຽໃຈ ກ່ຽວກັບເຣື່ອງເວລາ ໃນ ການປະກາດ ແຜນການສ້າງເຮືອນໃໝ່ ຂອງອິສຣາແອລ
ຂ່າວສຳຄັນອື່ນໆ: ທ່ານກາໄຊ ຊົມເຊີຍ ການສເນີ ຂອງປາກິສຖານ ທີ່ຈະຊ່ອຍ ສ້າງຄວາມປອງດອງຊາດ ໃນອັຟການິສຖານ; ກົດໝາຍ ເລືອກຕັ້ງໃໝ່ ຂອງມຽນມາ ປະກາດໃຫ້ຜົ
ນາຍົກຣັຖ ມຸນຕຣີອິສຣາແອລ ທ່ານ BENJAMIN NE TANYAHU ໄດ້ສະແດງຄວາມເສັຽໃຈ ຕໍ່ຮອງ ປະທານາທິບໍດີສະຫະຣັດທ່ານ JOE BIDEN ກ່ຽວກັບການໃຫ້ອະນຸມັດໂດຍກະຊວງນຶ່ງຂອງ ອິສຣາແອລ ຕໍ່ແຜນການປຸກເຮືອນໃນເຂດກຳ ຕາເວັນອອກ ຂອງນະຄອນເຈຣູຊາແລັມ ທີ່ຍັງ ເປັນບັນຫາຖົກຖຽງໂຕ້ແຍ້ງລະວ່າງອິສຣາແອລ ກັບຝ່າຍປາແລສໄຕນ໌ນັ້ນ ທຳນຽບຂອງທ່ານ NETANYAHUຖແລງວ່າ ທ່ານຮູ້ສຶກເສັຽໃຈ ກ່ຽວກັບວັນເວລາ ໃນການໃຫ້ອະນຸມັດຕໍ່ແຜນການປຸກເຮືອນໃໝ່ ໃນວັນອັງຄານຜ່ານມາ ຊຶ່ງມີຂຶ້ນ ໃນຂະນະທີ່ ທ່ານ BIDENພວມຢູ່ໃນລະຫວ່າງ ການຢ້ຽມຢາມ ອິສຣາແອລ ເພື່ອຊ່ອຍໃຫ້ມີການລິເລີ້ມການເຈຣະຈາສັນຕິພາບ ລະຫວ່າງອິສຣາແອລກັບປາແລສໄຕນ໌ ຄືນໃໝ່ ແລະວ່າ ທ່ານNETANYAHU ໄດ້ກ່າວຕໍ່ທ່ານ BIDEN ວ່າ ບໍ່ເປັນຈັ່ງໂຊກ ກ່ຽວກັບເຣື່ອງເວລາໃນການປະກາດຂ່າວນີ້ ໃນມື້ວານນີ້ ທ່ານ BIDEN ໄດ້ປະນາມແຜນການປຸກເຮືອນໃໝ່ ຂອງອິສຣາແອລ ໂດຍເວົ້າວ່າ ມັນໄດ້ທຳລາຍຄວາມໄວ້ເນື້ອ ເຊື່ອໃຈ ທີ່ຈຳເປັນ ສຳລັບການລິເລີ້ມ ການເຈຣະຈາ ສັນຕິພາບຄືນໃໝ່ທີ່ໄດ້ມີການໂຈະ ມາເປັນເວລາ 14 ເດືອນແລ້ວນັ້ນ ປະທານາທິ ບໍດີອັຟການິສຖານ ທ່ານ HAMID KARZAI ໄດ້ສະແດງຄວາມຊົມເຊີຍ ຕໍ່ການສເນີ ຂອງປາ ກິສຖານ ທີ່ຈະຊ່ອຍຣັຖບານອັຟການິສຖານບັນ ລຸການສ້າງຄວາມປອງດອງຊາດກັບພວກຫົວ ຮຸນແຮງ ທາລີບານ ໃນການຖແລງ ລະຫວ່າງ ການເດີນທາງໄປຢ້ຽມຢາມນະຄອນຫລວງອິສ ລາມາບັດ ໃນວັນພະຫັດມື້ນີ້ ທ່ານ KARZAI ກ່າວວ່າ ປາກິສຖານມີບົດບາດສຳຄັນ ທີ່ຈະ ຫລິ້ນ ໃນຂັ້ນຕອນ ການສ້າງຄວາມປອງດອງ ຊາດ ໃນອັຟການິສຖານ ທ່ານໃຫ້ທັສນະດັ່ງ ກ່າວ ໃນລະຫວ່າງ ການຖແລງຂ່າວຮ່ວມ ກັບນາຍົກຣັຖມຸນຕຣີປາກິສຖານ ທ່ານ YOU SUF RAZA GILANI ທ່ານ KARZAI ມີແຜນການທີ່ຈະເປີດກອງປະຊຸມສ້າງຄວາມ ປອງດອງຊາດ ກັບກຸ່ມທາລີບານ ໃນເດືອນເມສາ ຈະມານີ້ ສ່ວນທ່ານ GILANI ເວົ້າວ່າ ປາກິສຖານ ຈະຊ່ອຍ ຊາວອັຟການິສຖານ ໃນການສ້າງສະເຖັຽຣະພາບ ໃຫ້ແກ່ປະເທດ ຂອງພວກເຂົາເຈົ້າ ໃນທຸກຊ່ອງທາງ ເທົ່າທີ່ເປັນໄປໄດ້ ກົດໝາຍເລືອກຕັ້ງໃໝ່ ຂອງມຽນມາໄດ້ ປະກາດ ໃຫ້ເປັນໂມຄະ ຜົນການເລືອກຕັ້ງ ໃນປີ1990 ຊຶ່ງໄດ້ຊະນະ ໂດຍພັກສັນນິບາດແຫ່ງຊາດ ເພື່ອປະຊາທິປະໄຕຂອງທ່ານນາງອອງຊານຊູຈີທີ່ ເປັນພັກຝ່າຍຄ້ານໃນມຽນມານັ້ນ ໜັງສືພິມທີ່ໄດ້ ຮັບອະນຸຍາດຈາກທາງການມຽນມາໄດ້ພິມເຜີຍແຜ່ ກົດໝາຍໃໝ່ອີກໃນວັນພະຫັດມື້ນີ້ຊຶ່ງເປັນຊຸດສຸດ ທ້າຍ ຂອງກົດໝາຍເລືອກຕັ້ງທີ່ອຳນາດປົກຄອງ ທະຫານມຽນມາ ໄດ້ໃຫ້ການອະນຸມັດ ແລ້ວນັ້ນ ກົດໝາຍຊຸດໃໝ່ນີ້ເວົ້າວ່າ ຜົນການເລືອກຕັ້ງ ໃນປີ 1990 ບໍ່ໄດ້ມີຜົນສັກສິດຖືກຕ້ອງຕາມກົດໝາຍອີກແລ້ວ ຍ້ອນວ່າ ການປ່ອນບັດໃນຄັ້ງນັ້ນ ໄດ້ມີຂຶ້ນພາຍໃຕ້ກົດໝາຍທີ່ບໍ່ໄດ້ມີຜົນບັງຄັບ ຫລືຖືກຍົກເລີກ ໄປແລ້ວ ການປະກາດໃຫ້ຜົນການເລືອກຕັ້ງດັ່ງກ່າວ ເປັນໂມຄະ ແມ່ນເປັນຄວາມເສັຽຫາຍລ່າສຸດທີ່ພັກ ສັນນິບາດແຫ່ງຊາດ ເພື່ອປະຊາທິປະໄຕ ຂອງທ່ານນາງອອງຊານຊູຈີ ໄດ້ຮັບພາຍໃຕ້ກົດໝາຍ ເລືອກຕັ້ງສະບັບໃໝ່ ກົດໝາຍ ທີ່ພິມເຜີຍແຜ່ ໃນວັນພຸດວານນີ້ໄດ້ສັ່ງໃຫ້ ພັກການເມືອງຕ່າງໆ ຂັບໄລ່ບັນດາສະມາຊິກຂອງຕົນທີ່ເຄີຍຖືກຕັດສິນໂທດວ່າ ມີຄວາມຜິດນັ້ນ ອອກຈາກພັກ ຣັຖບານຈີນກ່າວວ່າອັດຕຣາເງິນເຟີ້ ໄດ້ ຖີບຂຶ້ນ ໃນເດືອນກຸມພາຜ່ານມາເປັນເດືອນທີ 4 ລຽນຕິດ ຜແນກສະຖິຕິ ແຫ່ງຊາດຂອງຈີນກ່າວ ວ່າ ຣາຄາສິນຄ້າ ໄດ້ເພີ້ມຂຶ້ນ 2 7 ເປີເຊັນໃນ ເດືອນແລ້ວ ທຽບໃສ່ໄລຍະດຽວກັນຂອງປີກາຍນີ້ ຜແນກສະຖິຕິຂອງຈີນ ໃຫ້ເຫດຜົນວ່າການເພີ້ມ ຂຶ້ນ ຂອງຣາຄາສິນຄ້າຢູ່ໃນປະເທດຈີນນັ້ນແມ່ນ ເປັນຍ້ອນສະພາບດິນຟ້າອາກາດບໍ່ດີ ທີ່ພາໃຫ້ ຣາຄາອາຫານແພງຂຶ້ນ ພວກນັກຊ່ຽວຊານດ້ານເສຖກິດ ກ່າວວ່າ ການຖີີບໂຕຂຶ້ນ ຂອງຣາຄາສິນຄ້າຢູ່ຈີນ ອາດພາໃຫ້ ພວກຜູ້ນຳຂອງພັກຄອມມູນິສ ອອກຣະບຽບ ການ ຄວບຄຸມ ປະລິມານເງິນໝຸນວຽນ ຢູ່ໃນເສດຖະກິດຢ່າງເຄັ່ງຄັດ ບັນດາທະນາຄານໃນຈີນ ໄດ້ເລີ້ມໂຄງການ ໃຫ້ເງິນກູ້ຢືມເປັນຈຳນວນມະຫາສານ ໃນປີກາຍນີ້ ຊຶ່ງການປ່ອຍເງິນອອກດັ່ງກ່າວບວກກັບໂຄງການ ກະຕຸກຊຸກຍູ້ເສຖກິດ ໃນມູນຄ່າ 586 ພັນລ້ານໂດລາ ຂອງຣັຖບານໄດ້ຊ່ອຍໃຫ້ເສຖກິດ ທີ່ພວມດີ້ນຮົນຂອງຈີນ ຂຍາຍໂຕອອກ ຂະນະທີ່ເສຖກິດໂລກມີການຊັກຊ້ານັ້ນ ຕຳຣວດແລະພວກປະທ້ວງໄດ້ປະທະ ກັນທີ່ນະຄອນຫຼວງເອເທັນໃນລະຫວ່າງການ ປະທ້ວງຕໍ່ຕ້ານການດຳເນີນຄວາມພະຍາຍາມຂອງຣັຖບານ ທີ່ຈະຫລຸດ ການຂາດດຸນງົບປະ ມານໃຫຕຳລົງນັ້ນ ສ່ວນນຶ່ງຂອງພວກປະທ້ວງ ຈຳນວນຫຼາຍໆພັນຄົນ ທີ່ນະຄອນຫຼວງເອເທັນ ໃນວັນພະຫັດມື້ນີ້ໄດ້ພາກັນແກວ່ງສິ່ງຂອງໃສ່ ເຈົ້າໜ້າທີ່ ຮັກສາຄວາມສະງົບຊຶ່ງພາໃຫ້ພວກ ເຈົ້າໜ້າທີ່ຕອບໂຕ້ ດ້ວຍການຍິງ ຣະເບີດນຳຕາເຂົ້າໃສ່ ມີພວກຄົນງານ ຢ່າງນ້ອຍ 1 ລ້ານຄົນ ໃນທົ່ວປະເທດ ກຳລັງພາກັນນັດຢຸດງານເປັນເວລານຶ່ງມື້ ໂດຍພາໃຫ້ມີ ການຢຸດຊະງັກລົງ ໃນການໃຫ້ບໍຣິການຂອງຣັຖບານ ການບິນໄປມາຂອງຖ້ຽວບິນ ຕລອດທັງ ມີການປິດສະຖານທີ່ຕ່າງໆເຊັ່ນໂຮງຮຽນ ແລະໂຮງໝໍ ເປັນຕົ້ນ ຣະບົບການຂົນສົ່ງ ສາທາຣະນະ ກໍຢຸດເຊົາການບໍຣິການເຊັ່ນກັນ ສອງສະຫະພັນ ກັມມະບານ ທີ່ໃຫຍ່ສຸດ ໃນກຣີສກ່າວວ່າມາຕການປະຢັດ ຂອງຣັຖບານ ຈະສ້າງຄວາມເຈັບປວດທໍຣະມານ ແກ່ພວກທີ່ທຸກຍາກແລະເຮັດໃຫ້ບັນຫາເສຖກິດ ຂອງກຣີສ ຮ້າຍແຮງຂຶ້ນຕື່ມ ມະຫາເສດຖີພັນລ້ານ SEBASTIAN PINERA ເຂົ້າຮັບຕຳແໜ່ງ ເປັນປະທານາທິ ບໍດີຊີເລ່ໃນວັນພະຫັດມື້ນີ້ ຊຶ່ງທ່ານຈະປະເຊີນ ກັບພາລະກິດໃນການບູຣະນະສ້າງສາປະເທດ ຊາດຄືນໃໝ່ ຫລັງຈາກໄດ້ເກີດ ແຜ່ນດິນໄຫວ ຮ້າຍແຮງ ໃນເດືອນແລ້ວ ທ່ານPINERA ຮັບໜ້າທີ່ຕໍ່ຈາກປະທານາທິບໍດີ ແມ່ຍິງຄົນທຳ ອິດ ຂອງຊີເລ່ ທ່ານນາງMICHELLE BACHELET ຈາກພັກສັງຄົມນິຍົມ ທີ່ກົດໝາຍ ຫ້າມ ບໍ່ໃຫ້ເຂົ້າຮັບຕຳແໜ່ງເປັນສມັຍທີ 2 ລຽນຕິດ ເປັນທີ່ຄາດກັນວ່າ ທ່ານ PINERA ນັກເສຖສາດ ທີ່ຮຽນຈົບຈາກມະຫາວິທຍາລັຍ HAVARD ຈະນຳພາເສຖກິດ ໄປສູ່ນະໂຍ ບາຍ ຕລາດເສຣີຫລາຍຂຶ້ນ ທ່ານນາງ BACHELET ໄດ້ກ້າວລົງຈາກຕຳແໜ່ງ ໂດຍໄດ້ ຮັບຄະແນນນິຍົມສູງທັງໆທີ່ໄດ້ມີ ການຕຳໜິຕິຕຽນ ກ່ຽວກັບການຮັບມື ໃນຂັ້ນຕົ້ນໆ ຂອງຣັຖບານຕໍ່ພັຍແຜ່ນດິນໄຫວ ແຮງຂນາດ 8 8 ເມື່ອວັນທີ 27 ກຸມພາ ຜ່ານມາ ໃນມື້ວານນີ້ຫົວໜ້າຄຸ້ມຄອງ ຮັບມືກັບເຫດການສຸກເສີນ ຂອງຊີເລ່ ໄດ້ລາອອກ ຍ້ອນການທີ່ທາງການຊີເລ່ ບໍ່ໄດ້ອອກຄຳເຕືອນ ຢ່າງຈະແຈ້ງ ໃຫ້ປະຊາຊົນ ລະວັງໂຕກ່ຽວກັບຟອງຍັກ ສຶນາມິ ທີ່ຕິດຕາມມາ ຫລັງຈາກ ເກີດແຜ່ນດິນໄຫວນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ